rlitschk/wikidir huggingface dataset:
De Oscars 1945 sünd an’n 15. März 1945 in Grauman’s Chinese Theatre in Los Angeles vergeven worrn. Dat weern de 17. Oscar-Vergaav, bi de de Filmen ut dat Vörjohr – also vun 1944 – ehrt worrn sünd. Disse Vergaav weer vun John Cromwell un Bob Hope modereert. De spoodriekste Film dat Johr weer Going My Way, de in söven Kategorien wunnen hett. An’n fakensten, neemlich negen mol, nominert weer de Film Wilson Leo McCarey för Going My Way (dt.: Der Weg zum Glück) Joseph Sistrom för Double Indemnity (dt.: Frau ohne Gewissen) Arthur Hornblow Jr. för Gaslight (dt.: Das Haus der Lady Alquist) David O. Selznick för Since You Went Away (dt.: Als du Abschied nahmst) Darryl F. Zanuck för Wilson Leo McCarey för Going My Way (dt.: Der Weg zum Glück) Billy Wilder för Double Indemnity (dt.: Frau ohne Gewissen) Otto Preminger för Laura Alfred Hitchcock för Lifeboat (dt.: Das Rettungsboot) Henry King för Wilson Bing Crosby för Going My Way (dt.: Der Weg zum Glück) Charles Boyer för Gaslight (dt.: Das Haus der Lady Alquist) Barry Fitzgerald för Going My Way (dt.: Der Weg zum Glück) Cary Grant för None But the Lonely Heart Alexander Knox för Wilson
Elisabeth Romano (* 1967) is en düütsche Schauspelersche. Romano is siet 1991 as Schauspelersche för Film un Feernsehn aktiv. Se höört siet 1992 fast to dat Ensemble vun’t Münchner Volkstheater. Verheiraat is se mit ehrn Schauspelerkolleeg Heio von Stetten. Se hett twee Kinner. Elisabeth Romano in de Internet Movie Database (engelsch)
William Dwight Schultz (* 24. November 1947 in Baltimore, Maryland) is en US-amerikaanschen Schauspeler. Schultz is vör allen dör sien Rullen in tallrieke US-amerikaansche Feernsehregen bekannt worrn, ünner annern in Gastrullen in Regen as Hill Street Blues, Babylon 5, Outer Limits, Diagnosis Murder un Stargate SG-1. Sien bekannteste Rull is de vun Capt. H.M. „Howling Mad“ Murdock in de Action-Reeg The A-Team. En annere Gastrull, de he fakener in de Science-Fiction-Regen Star Trek: The Next Generation un Star Trek: Voyager speelt hett, weer de snaaksche Lt. Reginald Barclay. Faken warrt he in Rullen besett, in de he psychisch unbestännige Persönlichkeiten speelt. Dit Bild pleegt he ok. In’n US-amerikaanschen Ruum is he butendem as Synchroonsnacker vun tallrieke Animatschoonsfilmen un Videospelen bekannt. He schrifft regelmatig Bidrääg för’t konservative Blog Big Hollywood vun Andrew Breitbart, in de he de Politik vun de Regeren Barack Obama un dat na sien Ansicht „liberale“ Hollywoodestablishment kritiseert. Schultz is mit de ehemoligen Schauspelersche Wendy Fulton verheiraat un hett en Dochter. Schultz hett noch keen Filmpriesen wunnen, aver he weer 2009 un 2010 för den Annie Award vörslahn, för sien Synchroonarbeit in de Animatschoonsreeg Chowder D. Schultz: Artikel auf bighollywood.breitbart.com, afropen an’n 15. Februar 2010 Dwight Schultz. Mehr
Henri Nallet (* 6. Januar 1939 in Bergerac, Dordogne, † 29. Mai 2024) is en franzöösch Politiker vun de Parti socialiste. Nallet hett en Afsluss in Politikwetenschapen. Van 1985 bit 1986 as ok nochmals van 1988 bit 1990 weer Nallet Landwertschapsminister, bevör he van 1990 bit 1992 as Nahfolger vun Pierre Arpaillange Justizminister vun Frankriek weer. Sien Nahfolger as Justizminister weer Michel Vauzelle. Levensloop (franzöösch)
Gillian „Jill“ Henselwood (* 1. November 1962 in Ottawa, Kanada) is en kanaadsch Springriederin. Siet 1989 ritt se up Grand-Prix-Level, 1991 harr se hör eersten Natschonenpriesinsatz för Kanada. Hör eerst Deelnahm an en internatschonal Championat harr Jill Henselwood 1994 bi de Weltriederspelen in Den Haag. Dor is se mit dat Peerd Canadian Colours antreeden un keem mit de Mannschap up Platz 7 un in de Eenzelwertung up Platz 33. Twalf Johr later reck se mit dat Peerd Special Ed as Deel vun de kanaadsch Mannschap weer den söbenten Platz. Een Johr later kunn se bi de Panamerikaansch Spelen 2007 mit Special Ed Gold in de Eenzelwertung un Sülver in de Mannschapswertung winnen. In' Mai 2008 wunn se mit Special Ed den Grooten Pries vun den CSIO 5* Madrid. Later in dat Johr wunn se bi de Olympisch Sömmerspelen 2008 weer mit Special Ed tosommen mit Eric Lamaze, Malcolm Cone un Ian Millar de Mannschaps-Sülvermedaille för Kanada. In de Eenzelwertung reck se Rang 27. 2012 hett se mit de kanaadsch Mannschap ebenfalls an de Olympisch Spelen deelnommen. Dor belegg se mit dat Peerd George 126 un de kanaadsch Mannschap den 5. Platz in de Mannschapswertung un Platz 47 in de Eenzelwertung.
Wir können auch anders… (op plattdüütsch so veel as „Wi künnt ok anners…“) is de Titel vun en düütsch Roadmovie ut dat Johr 1993 vun Detlev Buck, in den he de Ümbrooksituatschoon in Oostdüütschland na de Wenn in satirische Oort un Wies dorstellt. De beiden westdüütschen Bröder Rudi un Moritz Kipp („Kipp“ un „Most“), de beide nich lesen künnt un ok sonst ’n beten slicht sünd, föhrt mit’n ollen Hanomag-LKW na Mekelnborg-Vörpommern, woneem se dat Huus vun jemehr Oma arvt hebbt. De Fohrt is nich so eenfach, vunwegen dat de beiden de Henwiesen un Naams op de Landkoort un Schiller nich lesen künnt un butendem dat olle Auto technische Malessen hett. An en Tanksteed warrt se vun den deserterten Sowjetarmisten Wiktor mit sien Kalaschnikow dwungen, em mittonehmen. De Situatschoon ännert sik kort later, as dat Auto op de Straat vun fief Rümdrievers anhollen warrt, de jem utroven wüllt. Dor kamt se blots dör Viktor un sien Maschienenpistool dorvun. Se maakt sik nu den Spaaß dorut, de fief Lüüd in jemehr Auto instiegen un torüchoors in’n See fohren to laten. Blots twee vun jem künnt noch rechttietig utstiegen. Op’n Weg na Wendelohe, woneem de Gootshoff wesen schall, kummt dat dör dat
Maria Jepsen (* 19. Januar 1945 in Bad Sebarg) weer van 1992 bit 2010 de Bischopsche vun’t Sprengel Hamborg vun de Noordelvsche Kark. Na ehr Abitur 1964 in Bad Sebarg studeer Maria Jepsen Ooltphilologie un Evangeelsche Theologie in Tübingen, Kiel un Marburg. Se maak ehr Eerst Theologisch Examen in Kiel 1970 un keem as Vikarsche na Lemsahl-Mellingstedt. 1972 maak se ehr Tweet Theologisch Examen un keem denn as Pastoorsche na Meldörp. 1977 hett se op de Pastoornstell in Leck wesselt, wo se bet 1990 bleev. 1991 wörr se Propstin in Hamborg-Horborg. An’n 4. April 1992 denn sett sik Maria Jepsen in de Bischopswahl as Nafolger vun Peter Krusche dör un wörr de eerste Fro as lutherschen Bischop op de hele Welt. 2002 wörr se vun de Synood för noch mal teihn Johr in't Amt wedderwählt. Siet Juli 2003 is Fro Jepsen ok Liddmaat in’n Raat vun’n Lutherschen Weltbund. An' 16. Juli 2010 is se vun hör Amt torüchtreden, nahdem der Tietschrift Der Spiegel an' 10. Juli 2010 berichtet harr, dat Maria Jepsen all 1999 över sexuelle Övergreep vun en Pastor ut Ahrensborg an Minnerjohrigen in hör Kark informiert wurrn weer, aber nix dorgegen ünnernommen harr.
Liar Liar is de Titel vun en US-amerikaansche Filmkummedie ut dat Johr 1997, bi de Jim Carrey de Hööftrull speelt. Speelbaas weer Tom Shadyac. Fletcher Reed is scheedt un arbeit spoodriek as Afkaat. Man, faken paseert dat, dat he sien Versprekens gegenöver sien Söhn Max nich inhollen deit. Max is doröver teemlich daalslahn, wat den Kuntakt to sien ehmolige Fro Audrey tosätzlich belasten deit, ofschoonst se em jümmer noch todoon is. As Fletcher em wedder mol versett hett, wünscht sik Max op sien Geboortsdagsfier bi’t Utblasen vun de Kersen, dat sien Vadder 24 Stünnen nich lögen kann. De Wunsch warrt Wohrheit, un dat jüst an den Dag, as Fletcher en wichtigen Prozess bi Gericht hett. Sien Opgaav is, in en Scheedungsprozess en hoge Affinnen ruttohalen, ofschoonst de Ehverdrag wat anners seggt. As Lohn steiht för em in Utsicht, dat he Partner an de Kanzlei warrt. As he markt, dat he nich lögen kann, versöcht he allens, den Prozess verleggen to laten. Man wegen sien ne’e Ehrlichkeit, kriggt he dat nich op de Reeg. Opletzt kann he liekers nawiesen, dat de Ehverdrag nich gellt un de Fro, de he vertreden deit, rechtmatig Anspröök op ehrn Deel an’t Vermögen ut de Eh
Nah de Uplöösen vun de Band vun Manfred Mann in dat Johr 1969 hebbt Tom McGuinness (Gitarrist un Bassist) mit Hughie Flint, vörmals Slagtüüchspeler bi John Mayall sien Bluesbreakers, den Singer Dennis Coulson un de beid Musiker Benny Gallagher un Graham Lyle de Band McGuinness Flint bildt. 1970 un 1971 entstunnen mit When I'm Dead And Gone un Malt And Barley Blues twee internatschonale Bestseller, de beid vun Gallagher un Lyle schreeven wurrn weern. Denn hebbt de beid de Band verlaaten, dorför keem de Bassist Dixie Dean. Ok Coulson hett de Band verlaaten un wurr dör Lou Stonebrige (Keyboards) und Jim Evans (Gitarr) ersett. De Grupp nehm 1974 de LP "C'est La Vie" up un interpreteer dorbi ahn Utnahm Leeder vun Bob Dylan. 1973 harrn se all dat Album Rainbow upnommen. All 1973 harr de Singer Coulsen de LP Dennis Coulsen rutbrocht, för de Gallagher un Lyle fiev Leeder bistüert harrn. De beid weern intüschen en Duo, dat spoodriek Songs för annern, aber ok för sück sülvst schreev. 1976 harrn Gallagher & Lyle mit I Wanna Stay With You un Heart On My Sleeve jeweils en Top-10-Hit in England. McGuinness un Flint hebbt 1979 mit Paul Jones, Dave Kelly un
Soylent Green (op plattdüütsch so veel as „Soylent Gröön“; dt. Titel: …Jahr 2022… die überleben wollen) is de Titel vun en US-amerikaanschen Science-Fiction-Film ut dat Johr 1973, de vun en Tokunft hannelt, in de de Eer mit de Lasten vun’t Ümweltversmudden, Överbevölkern un den övermatigen Verbruuk vun de Ressourcen plaagt warrt. De Vörlaag to den Film weer dat Book Make Room! Make Room! vun Harry Harrison ut dat Johr 1966. De Film weer een vun de eersten Öko-Dystopien. De Film speelt in dat Johr 2022: De Stadt New York ist mit 40 Millionen Inwahners afsluut överbevölkert. Dat fehlt an all Saken, sogors an Water, Nehrmiddels un eerst recht an Wahnruum. Blots en poor Politikers un rieke Börgers künnt siek sauber’t Water un natürliche Levensmiddel leisten. Se leevt in’n Vergliek to de annern in Luxus. To de rieken Wahnungen höört normalerwies ok en Konkubinen, de as „Inventar“ betekent warrt un för den Meder so en Oort Slaven dorstellt. In disse düsse Welt leevt ok de Polizist Robert Thorn un sien ölleren Kolleeg Sol Roth, de noch de Welt mit richtige Derten un Planten kennt un noch echte Levensmiddel eten hett ansteed vun de künstlichen Nehrmniddels Soylent Root un Soylent Geel. Thorn
De Bundsautobahn 863 (kort ok BAB 863 oder A 863) is en plaante Autobahn in Düütschland, de in den Verloop vun de B 500 twüschen de A 5 bi Baden-Baden un de franzööschen Grenz bi Iffezheim boet warrn schall. Se verlöpt denn över en Streck vun 5,8 km op dat Rebeet vun Baden-Württemberg. In Bundsverkehrsweegplaan vun 2003 is de Bo vun disse Autobahn ünner „wietere Nafraag“ opföhrt un weer mit 79,5 Millionen Euro ansett. Op franzöösche Siet schall de Départementsstraat D 4 utboet warrn un an de franzöösche Autobahn A 35 bi Beinheim anslaten warrn. Dat geev fröher al en annert Autobahnprojekt, dat ünner de Beteken Bundsautobahn 863 plaant weer. Disse Plaan seeg vör, dat de Autobahn vun Freiburg im Breisgau Richt Noordoosten rutföhren schüll. Vundaag verloopt dor de Bundstraten B 3 un B 294, de meist as en Autobahn utboet sünd. Streckenbeschrieven vun de plaante A 863 bi Baden-Baden Streckenbeschrieven vun de ehmols plaante A 863 bi Freiburg Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 |
De Bundsautobahn 445 (Afk.: BAB 445 oder ok A 445) is en korte Autobahn in Noordrhien-Westfalen. De Autobahn föhrt op en Läng vun dörteihn Kilometers vun Wiärl över Wickede bit Arensperg (Naime-Hüsten). Dör geiht se in de A 46 över un föhrt so wieter bit na Bestwig. Ut den Grund övernimmt se ok de afstiegen Tallen vun de Anslusssteden vun de A 46 ut Richt Bestwig. Dat Enn vun de A 445 in’n Süüden twüschen Wickede un Naime-Hüsten is keen richtig Enn. De Straat geiht direkt in den Verloop vun de A 46 in Richt Brailen över. In’t Rebeet vun de Binnenstadt vun Wiärl verlöpt de A 445 an Steed vun de B 63 un billt ok de Noord-Süüd-Oortsümfohrt vun Wiärl. Deelwies sünd op de tyypschen blauen Autobahnschiller ok vundaag noch tostäzlich de gelen Bundsstraten to sehn. Eenige sünd inwtüschen aver ok eenfach överkleevt worrn. Plaant is för de A 445, de Lück twüschen de A 2 in Hamm-Ruinern un dat hüütige Enn vun de Autobahn in Wiärl to sluten, vun wegen dat de A 445 inst en Dweerverbinnen twüschen de West-Oost-Autobahnen A 2, A 44 un A 46 billen schall. Man, opstunns is ok de Lück in’n Süüden vun
Keikō weer nah de old Geschichtsböker Kojiki un Nihonshoki de 12. Tennō vun Japan (71–130). De meest Historiker hollen hüm aber för en mythologisch Figur, de nich up histoorsch Fakten foot. Kojiki un Nihonshoki vertellen ünnerscheedlich Versionen vun sien Geschichte. In’ Kojiki hett he sien Söhn, Prinz Yamatotakeru, nah Kyūshū schickt, um de dor wahnen Stammen antogriepen. In’ Nihonshoki is Keikō dor sülvst hentrucken. Nah beid Borns nah to oordeelen, hett he Yamatotakeru in de Izumo-Provinz un de östlich Provinzen schickt, dormit he de övernehmen dee un sien Rebeet wieder to maken. List vun de Tennō
Henrik Greve Blessing (* 29. September 1866 in Strømsø; † 20. Mai 1916) weer en norweegsch Dokter un Polarforscher. He hett as Expeditschoonsdokter un Botaniker an de Fram-Expeditschoon in de Arktis ünner Fridtjof Nansen van 1893 bit 1896 deelnommen. För sien Leistungen wiels disse Expedition wurr he nahderhen to’n Ridder vun den St. Olavs Orden maakt un kreeg ok de Fram-Medaille. Dornah weer he as Assistenzdokter in en Krankenhuus in Kristiansand. Ab 1900 hett he as Dokter in Afrika Deenst maakt (Zululand un Kolonie Natal). 1914 bit 1916 weer he Schippsdokter up dat Walfangschipp «Solstreif» av Larvik. Den Kongelige norske Sankt Olavs orden 1847-1947, tgitt av ordenskanselliet ved O. Delphin Amundsen, Oslo: Grøndahl & Søns Forlag, s. 287 http://www.polarhistorie.no/personer/Blessing%2C%20Henrik%20Greve, Henrik Greve Blessing, Herutgever: Polarhistorie.no, afropen an’ 23.12.2012 Blessing up de Siet vun de Natschonalbibliothek vun Norwegen
Mallorca is mit 3640 km² de gröttste Insel vun de Balearen un hört to Spanien. Vun Westen na Oosten mett se 100 km un vun Noord na Süüd ungefähr 75 km. De Küst is 300 km lang. De Insel hett 760 000 Inwahners. Alleen in de Hööftstadt Palma de Mallorca leevt 370 000 Minschen. Dree Landschappen laat sik düütlich vunannern ünnerscheden: de Küstenbargen, de sik mit ene Brede vun 10 km vun Noordoost na Süüdwest hentreckt, de grote Evene twüschen Palma, de Bucht vun Alcudia un de Süüdspitz vun de Insel, un letzenns de 5 bet 15 km brede Küstenstriepen in'n Oosten. De hööchste Barg is de Puig Mayor (1445 m) in’ n Noorden. Mallorca hett kene Boddenschätz, is tomeist Agrarland. De grote, künstlich bewaterte Evene is övermaten fruchtbor. En groten Deel vun de landweertschaplichen Produkten kann utföhrt weern. An eerste Steed staht de Mandeln, darna kaamt Johannisbroot, Aprikosen, Fiegen, Olivenööl, Grööntüüch, Kantüffeln un Wien. Wichtig is ok de Veehtucht. Jeden Inselbesöker fallt de velen swarten Swienen op. Bi de Industrien, de in Palma, Manacor un Felanitx ansiedelt sünd, hannelt sik dat üm dat Herstellen vun Ledderwaren, Fliesen, Pötterwaren, Wulldeken un Smuck. Mallorca ward jedet Johr vun Millionen Gäst, sunners
En Engel (lat. angelus, vun ooldgreeksch ἄγγελος ángelos „Bade“, „Afgesandten“; oversett vun hebr. מלאך mal'ach „Bade“) is en Wesen ut en annere Welt. In de Lehr vun de groten monotheistischen Religionen sünd de Engels dör Gott maakt wurrn un staht unner sien Regeern. So warrt dat jedenfalls in’t Jodendom, in’n christlichen Gloven un in’n Islam seggt. Wat een sik in den Gloven unner Engels un ehre Upgaven vor to stellen hett, warrt tomeist ut de olen Texte vun den Tanach, vun dat Ole un dat Nee Testament un ut den Koran her nahmen. Later treedt neven düsse Schriften ok noch allerhand Legennen, Predigten, Wunnergeschichten un allerhand Vertellsels, Dööntjes, Sagen un Märken, de sik dat Volk vertellt. Wiethen begäng sünd ok Gedanken over de Engels, as de in de Esoterik tohuse sünd. Al siet ole Tieden stellt sik de Minschen in de Gemarken vun de vörderasiaatsche Kultur an de Siet vun den uppersten Gott oder de uppersten Gödder noch annere Geister vor. In Babylonien siene hilligen Schriften un bi den Zoroastrismus gifft dat ok so’n Aart „Middelwesen“. De staht in’e Midden twuschen Gott un de Welt. Up Biller weert Engels meist mit Flunken wiest Mol af vun de Religionswetenschop verstaht de
Dit Woort hett noch annere Bedüden: kiek dorför ünner Brobargen (Mehrdüdig Begreep). Brobargen is en Dörp an de Oost in’n Landkreis Stood. De Oort is Deel vun de Gemeen Kronenborg un de Samtgemeen Olendörp-Himmelpoorten. Brobargen liggt rechts vun de Oost, doch en Deel vun de Feldmark mit den Höben liggt links vun’n Stroom un is dormit dat eenzige Rebeet vun’n Landkreis Stood mit Wahngebüüd, dat links vun’e Oost liggt. Düt Rebeed is över de Fähr Brobargen an dat Dörp anbunnen. Brobargen liggt an’n Rand vun de Masch an de Oost, de Meh münnt hier vun links in de Oost. De Oost is bi Brobargen en Tiedenstroom. Groff sehn liggt de Stroom also op’n Meersspegel knapp över NN. Dat Dörp sülvst liggt so bi 3 m över NN an’n Geestrand. Na Olendörp hen stiggt de Hööchd op de Geest op so bi 17,5 m över NN. Vör Brobargen in’n Oosten na Olendörp to liggt de Franzosenbarg. In’n Noordwesten von Brobargen liggt dat Naturschuulrebeed Wischen un Weiden an de Oost. Dat Water ut Brobargen flütt över de Gravens von Brobarger Slüsenfleet un de Grenzgravens na Kronenborg un Esdörp hen na de Oost af. Dör Brobargen föhrt de Düütsche Fährstraat, de vun Bremervöör
Kronenborg is en Gemeen in de Samtgemeen Olendörp-Himmelpoorten in’n Landkreis Stood in Neddersassen mit 779 Inwahners (Stand 31. Dezember 2022). To de Gemeen höört de Öörd Kronenborg un Brobargen. To de Gemeen höört de beiden Dörper Kronenborg (544 Inwahners) un Brobargen (216 Inwahners, Stand je 1. Januar 2008). De ganze Verwaltung vun de Gemeen löppt över de Samtgemeen Olendörp-Himmelpoorten. All beid Dörper liggt rechts vun de Oost, blot en lütt Deel vun de Gemeen mit’n Höben liggt op de anner Siet. De Osteinsel mal utnahmen, de bi dat Boon vun dat Oste-Sperrwark nee schapen worrn is, is dat de eenzige Placken Eer links vun de Oost, de to’n Landkreis Stood höört un wo Lüüd leevt. De Navergemenen sünd Burweg in’n Noordoosten, Olendörp in’n Oosten un Esdörp in’n Süden, de all to’n Landkreis Stood tohöört. Op de anner Siet Oost höört in’n Westen dat Dörp Oostendörp to de Gemeen Bremervöör in’n Landkreis Rodenborg. In’n Noordwesten höört de beiden Navergemenen Loomst un Heckthusen to’n Landkreis Cuxhoben. Bi de Gemeenreform in Neddersassen sünd de Gemenen Kronenborg un Brobargen an’n 1. Juli 1972 to de ne’e Gemeen Kronenborg tohoopleggt worrn. Dorbi is denn ok de Samtgemeen Olendörp grünnt worrn, to de Kronenborg tohöört hett.
Norbert Gescher (* 14. Dezember 1938 in Berlin) is en düütsch Schauspeler, Rezitater un Synchroonsnacker. De Söhn vun de Ringelnatz-Wittfru Leonharda „Muschelkalk“ Ringelnatz-Gescher un vun de Homöopathen un Ringelnatz-Früend Dr. Julius Gescher hett eerst en klassisch Schauspeelutbillen maakt un dornah as Theaterschauspeler an tallriek Bühnen, ünner annern in Berlin, arbeit. Selten sücht man hüm in’ Film oder in’t Feernsehn. Mitspeelt hett he in de Faamilienserie Peter ist der Boss (mit Joachim Nottke un Edeltraut Elsner) un in den Pilotfilm to de RTL-Actionserie Alarm für Cobra 11 – Die Autobahnpolizei. Norbert Gescher is aber allgemeen bekannt dör sien inpräägsom Stimm. He hett bi tallriek Hörspeel- un Rundfunkproduktschonen mitwarkt, as bi „Jan Tenner“, „Professor Van Dusen“ un „Benjamin Blümchen“. Siet 1969 arbeit he todem umfangriek in de Synchronisatschoon un hett in över 700 Film- un Fernsehproduktschonen sien Stimm internatschonal bekannt Schauspeelkollegen lehnt, as Steve Martin (in tallriek Filmen, ünner annern HouseSitter, The Little Shop of Horrors un Planes, Trains & Automobiles) Richard Dreyfuss (düütsch Standardspreker, ünner annern in Jaws), Down and Out in Beverly Hills un Close Encounters of the Third Kind) Beau Bridges (ünner annern: The Fabulous Baker Boys un Jerry Maguire as ok in de Feernsehreegen The Agency, Stargate SG-1
Antonio Lucio Vivaldi (* 4. März 1678 in Venedig; † 28. Juli 1741 in Wien) weer en veneziaansch Komponist un Violinist in’ Barock. De Vader vun Vivaldi, Giovanni Battista Vivaldi (1655–1736), keem mit teihn oder elf Johren ut Brescia nah Venedig, weer dor tonächst as de sien Vader Barbier un wurr later beroplich Violinist. Ut sien Ehe mit Camilla Calicchio, de Dochter vun en Snieder, de he 1676 heiraadt hett, gungen negen Kinner hervör. De eerstboren Antonio Vivaldi sall wiels en Eerdbeeven boren wurrn ween un wurr notdööpt (of dat nu wegen de Katastrophe weer oder of sück hier all sien lateren gesundheitlichen Probleme afteeken deen, is nich bekannt). Antonio wurr de eenzig professionelle Musiker ünner sien Geschwister. 1685 kreeg Vader Vivaldi en Anstellung as Violinist an' Markusdom; as Musiker harr he en gooden Roop, harr as Liddmaat vun den Cäcilienvereen völfältige Beziehungen binnerhalv vun dat veneziaansch Musikleven un wurr in en Reiseführer as hörenswert Violinvirtuose nömmt. Antonio wies fröh sien Musikbegabung an de Vigelien un sall all in sien Jöögd den Vader in dat Orchester vertreden hemm. Musiktheoretischen Ünnerricht kann he bi Giovanni Legrenzi kreegen hemm, de aber all 1690 storven is; to dissen Tietpunkt weer Vivaldi eerst twalf
Stackbusch is en Utdruck för Busch, de för'n Diekbo un för dat Befestigen vun't Över bruukt warrt. Vun 1950 bet 1970 weer Bremervöör de wichtigste Haven för den Ümslag vun Stackbusch, de mit Bullen ut dat Achterland ankeem un op Evers ümladen worrn is. De Busch wörr de Oost dalschippert un wörr för'n Diekbo an de Küsten vun de Noordsee bruukt. De Stackbusch, de recht veel Ruum bruken dei, wörr, dormit'n de Tragfähigkeit vun't Schipp ok vull utnütten kunn, so packt, dat he na baven hen jümmer wieder över de Boordwänn rutragen dei. De Evers wörrn so wat 3,5 Meter hooch beladen un de Busch raag denn op alle Sieden so wat 2,5 Meter över Boord. Üm dat ganze stabil to holen wörrn de afboten Masten bavenop fastbunnen. De Stackbusch reck bet över dat Föhrerhuus, so dat Stüer un Schuuvregler mit Stangen un Repen länger maakt wörrn, dat de Schipper op't Dack stahn un lenken kunn. Vun 1970 af nehm de Nafraag na Stackbusch stark af.
Alphonse Gemuseus (* 8. Mai 1898 in Basel; † 28. Januar 1981 ok dor) weer en Swiezer Springrieder. He weer to sien aktiv Tiet Oberleutnant in de Armee vun de Swiez, later wurr de Jurist mit Doktertitel Direkter vun en Tichelee. Bi de Olympisch Sömmerspelen 1924 in Paris wunn he up sien Peerd Lucette mit blots söss Fehlerpunkten de Goldmedaille in' Eenzelwettbewarf un de Sülvermedaille mit de Swiezer Mannschap. Sien Peerd Lucette harr de Swiezer Armee 1922 för 48 Pund ut Irland köfft. Alphonse Gemuseus in de Datenbank vun Sportsreference.com (engelsch) DNB-Katalog Gemuseus bi databaseolympics.com (engelsch) Normdaten: GND: 1020289902 (OGND, AKS) | VIAF: 233401201 | Wikipedia-Personensöök
Alpes-de-Haute-Provence [alp.de.ot.pʁɔ.ˈvɑ̃ːs] is en Bezirk in'n Süüdoosten vun Frankriek an de Grenz to Italien. De Bezirk hett 139.561 Inwahners. Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52 Haute-Marne | 53 Mayenne | 54 Meurthe-et-Moselle | 55 Meuse | 56 Morbihan | 57 Moselle | 58 Nièvre | 59 Nord | 60